- ამ ლოგიკით, ნებისმიერი საერთაშორისო საფინანსო ორგანიზაცია, შესაძლოა, გახდეს მთელი საქართველოს მესაკუთრე. ამ საკანონმდებლო ლოგიკით გამოდის, რომ ოკუპირებული ტერიტორია, აფხაზეთისა და სამაჩაბლოს რეგიონები, დღევანდელი საბაზრო ფასებით მილიარდ-ნახევრიდან ორ მილიარდ ლარამდე ღირს. ეს არის იმდენი თანხა, რამდენიც ქართველმა მეანაბრეებმა ლარის კურსის ცვლილების შედეგად თვე-ნახევარში დაკარგეს. თუ ქვეყანას მიუდგები როგორც დუქანს, ანუ მიიჩნევ საინვესტიციო რესურსად, გამოდის, თანახმა ხარ, საქართველო რამდენიმე ათეულ მილიონ ლარად გაყიდო! თუ ასეთ კანონს იღებ, რას ერჩი ოკუპანტს სამაჩაბლოსა და აფხაზეთში, ხომ აქვს უფლება, გითხრას, აიღე შენი ორი მილიარდი და მომეშვი, კახეთში თუ ყიდი ამ ფასად მიწას, ჩემგან რა გინდაო.